b'\n_START_ARTICLE_\nSupetarska Draga\n_START_SECTION_\nGeografija\n_START_PARAGRAPH_\nKraj le\xc5\xbei na koncu zaliva Supetarska draga, v katerem stoji tudi marina: ACI marina Supetarska Draga._NEWLINE_Zaliv je izpostavljen severozahodnim vetrovom. Tudi burja in jugo_NEWLINE_mo\xc4\x8dno pihata._NEWLINE_Marina, ki lahko sprejme plovila dolga do 20 m, ima 220 privezov v morju in 50 mest na kopnem, tehni\xc4\x8dni servis in 10 tonsko dvigalo. Marina ima ve\xc4\x8d pomolov, na enem  stoji svetilnik, ki oddaja svetlobni signal:R Bl 5s.\n_START_SECTION_\nZgodovina\n_START_PARAGRAPH_\nV kraju je bil leta 1060 ustanovljen benediktinski samostan, ki pa je bil opu\xc5\xa1\xc4\x8den \xc5\xbee v 16. stol. Del samostanskega poslopja  so 1849 obnovili v \xc5\xbeupnjiski dvorec. Samostanu je pripadala dana\xc5\xa1nja cerkev, s tremi cerkvenimi ladjami, ki je najstarej\xc5\xa1i ohranjen staroromanski objekt na podro\xc4\x8dju Kvarnerja. V zvonik ob cerkvi sta dva zvonova: prvi iz leta 1299 je najstarej\xc5\xa1i ohranjen zvon na vzhodni obali Jadrana, drugi zvon pa je iz leta 1593.\n_START_SECTION_\nZanimivosti\n_START_PARAGRAPH_\nV zalivu so bile v preteklosti soline. Sedaj je na podro\xc4\x8dju biv\xc5\xa1ih solin gnezdi\xc5\xa1\xc4\x8de in prezimovali\xc5\xa1\xc4\x8de \xc5\xa1tevilnih vrst ptic.'